stanford-oval/wikipedia huggingface dataset:
เฉือนคมนายธนาคาร
เนื้อเรื่อง > ภาคโอซากะ

ฮันซาวะ นาโอกิ เข้าทำงานในธนาคารซังเกียวจูโอ (หนึ่งในผู้บุกเบิกธนาคารโตเกียวจูโอ ก่อนที่จะควบรวมกิจการกับธนาคารโตเกียวไดอิจิ) และกลายเป็นหัวหน้าแผนกสินเชื่อที่สาขาโอซากะนิชิ เขาถูกบังคับโดยผู้จัดการสาขาอาซาโนะ ให้ปล่อยเงินกู้แบบไม่มีหลักประกันจำนวน 500 ล้านเยนให้กับนิชิโอซากาสตีล อย่างไรก็ตาม นิชิโอซากะสตีลได้ล้มละลาย ทั้งประธาน ฮิงาชิดะ มิซูรุ และเงินกู้ 500 ล้านเยนหายไป อาซาโนะได้โยนความผิดให้ฮันซาวะและสั่งให้เขาหาทางนำเงินกู้ 500 ล้านเยนกลับคืน ฮันซาวะร่วมมือกับคิโยฮิโกะ ทาเคชิตะ ซึ่งธุรกิจของเขาต้องสูญเสียไปจากความเสียหายหลักประกันจากการล้มละลายของนิชิโอซากะสตีล ทั้งสองพบว่าทั้งหมดเป็นแผนการที่อาซาโนะและฮิงาชิดะวางแผนขึ้น เพื่อแข่งกับเวลาและการสอบสวนของสำนักงานสรรพากร ฮันซาวะสามารถนำเงินกู้ทั้งหมด 500 ล้านเยนคืนให้กับธนาคารได้ ฮันซาวะปรารถนาที่จะเปิดโปงอาซาโนะต่อสื่อ แต่ด้วยความเห็นใจต่อภรรยาและครอบครัวของเขา เขากลับใช้หลักฐานของเขาในการต่อต้านอาซาโนะ เพื่อให้แน่ใจว่าลูกน้องของเขาจะได้รับการเลื่อนตำแหน่งให้อยู่ในตำแหน่งที่พวกเขาเลือก ต่อจากนั้น ฮันซาวะได้รับการเลื่อนตำแหน่งให้เป็นรองผู้จัดการฝ่ายปฏิบัติการที่ 2 ที่สำนักงานใหญ่ของธนาคารในโตเกียว
เนื้อเรื่อง > ภาคโตเกียว

หนึ่งปีต่อมา ฮันซาวะได้รับมอบหมายให้ดูแลโรงแรมอิเซะชิมะ ซึ่งกู้เงิน 20,000 ล้านเยนจากธนาคารโตเกียวจูโอ โรงแรมประสบกับการขาดทุนถึง 12,000 ล้านเยน และด้วยการตรวจสอบของหน่วยงานกำกับการให้บริการทางการเงิน (FSA) ธนาคารอาจต้องจัดหาเงินสำรองเผื่อหนี้สงสัยจะสูญเป็นจำนวนกว่า 150,000 ล้านเยนหากโรงแรมอิเซชิมะถูกระบุว่าล้มละลาย ฮันซาวะพบว่ากรรมการผู้จัดการโอวาดะ อยู่ในแนวหน้าในการให้เงินกู้แก่โรงแรมอิเซะชิมะ แม้ว่าจะมีหลักฐานมากมายที่แสดงว่าโรงแรมมีฐานะการเงินไม่ดี ขณะเดียวกันคนโดะ เพื่อนของฮันซาวะที่ทำงานอยู่ที่ทามิยะ อิเล็กทริก พบว่าโอวาดะอยู่เบื้องหลังเงินกู้ทางอ้อมให้กับลาฟไฟต์ บริษัทแฟชั่นที่มีภรรยาของโอวาดะเป็นเจ้าของ ฮันซาวะนำหลักฐานนี้ไปฟ้องโอวาดะต่อหน้าที่ประชุมคณะกรรมการ ส่งผลให้ผู้อำนวยการโอวาดะถูกพบว่าผิด เพื่อแก้แค้นการตายของพ่อ ฮันซาวะบังคับให้โอวาดะคุกเข่าลงต่อหน้าเขาและขอโทษสำหรับการกระทำของเขาต่อหน้าสมาชิกคณะกรรมการทุกคน แม้ว่าหัวหน้างานและประธานไม่เห็นด้วย ในระหว่างฉากสุดท้าย ประธานนาคาโนะวาตาริได้ลดตำแหน่งโอวาดะ ในขณะที่ฮันซาวะถูก "โยกย้าย" จากธนาคารไปยังหลักทรัพย์โตเกียวเซ็นทรัล
รายชื่อตอน

|  | ชื่อตอน | วันที่ออกอากาศ | เรตติ้ง |
| --- | --- | --- | --- |

| ตอนที่ 1 | Double Payback! A new hero arises to stand up against the evil superior!! Can the 500 million yen be recovered? War among the wives at the company housing,  Promotion? Friendship? | 7 กรกฎาคม 2013 | 19.4% |
| ตอนที่ 2 | Avoid being framed by the superior! Double payback for his actions! | 14 กรกฎาคม 2013 | 21.8% |
| ตอนที่ 3 | Double payback for this superior! Saving a subordinate who is in trouble!?  A traitor appears | 28 กรกฎาคม 2013 | 22.9% |
| ตอนที่ 4 | It is 10 times the payback! Betrayal between superior and subordinate | 4 สิงหาคม 2013 | 27.6% |
| ตอนที่ 5 | Hanzawa's transfer…!? To fight to the death! | 11 สิงหาคม 2013 | 29.0% |
| ตอนที่ 6 | 500 million to 1.2 billion! Double payback in Tokyo too? Hanzawa's battle with his nemesis!! | 25 สิงหาคม 2013 | 29.0% |
| ตอนที่ 7 | Hanzawa kneels to beg! He faces a tough situation | 1 กันยายน 2013 | 30.0% |
| ตอนที่ 8 | A tough rival appears! Losing will result in transfer | 8 กันยายน 2013 | 32.9% |
| ตอนที่ 9 | The final showdown! ~Survive the FSA inspection or be transferred!! | 15 กันยายน 2013 | 35.9% |
| ตอนที่ 10 | 100 times the payback! Who will be kneeling in the end! ~A shocking end!! Friendship? Betrayal? | 22 กันยายน 2013 | 42.2% |
แหล่งข้อมูลอื่น

Hanzawa Naoki Official Website (Japanese) by ระบบแพร่สัญญาณโตเกียว
Hanzawa Naoki ที่อินเทอร์เน็ตมูวีเดตาเบส
เทรนต์ เบเรตตา

| Trent Beretta |
| --- | --- |

ชื่อเกิด: Gregory Marasciulo
เกิด:  (1987-03-30) มีนาคม 30, 1987 (37 ปี) Mount Sinai, New York, U.S.
ที่พัก: Rochester, New York, U.S.
ประวัติมวยปล้ำอาชีพ
ชื่อบนสังเวียน: Ace Vedder Beretta The Girl from Mexico Greg Cardona Greg Jackson Greg Marasciulo plaZma Trent Trent? Trent Barreta Trent Beretta Trent? Beretta
ส่วนสูง: 6 ft 0 in (1.83 m)
น้ำหนัก: 215 lb (98 kg)
มาจาก: Long Island, New York
ฝึกหัดโดย: Florida Championship Wrestling Mikey Whipwreck New York Wrestling Connection
เปิดตัว: July 10, 2004
เกรโกรี มารัสคิวโล (Gregory Marasciulo) เกิดวันที่ 30 มีนาคม ค.ศ. 1987 เป็นนักมวยปล้ำอาชีพชาวอเมริกันที่เคยสังกัด WWE, New Japan Pro Wrestling (NJPW) และ Ring of Honor (ROH)
เขาเปิดตัวครั้งแรกกับ WWE ในปี 2009 โดยจับคู่กับ Caylen Croft ในนาม The Dudebusters มีหน้าที่เป็นที่รองตีนของคู่แทกทีมอื่นๆ โดยกลุ่มนี้มีสถิติชนะนานๆครั้ง แพ้ถี่ยิบ จนกระทั่ง Croft ออกจาก WWE ไปในปี 2010 ทำให้ Barreta ได้ปล้ำเดี่ยวๆ เป็นครั้งแรกในช่วงสั้นๆ แล้วก็ลงไปเล่นลีกแทกทีมในรายการ Superstars ซึ่งทีมของ Barreta ก็แพ้รวดอีกตามเคย แล้วก็แตกทีมไปเงียบๆ
ในปี 2012 เขามีโอกาสได้ออกรายการหลักอีกครั้งในรอบ 1 ปี โดยมีค่าตอบแทนเป็น RKO จาก Randy Orton เนื่องจากยุ่งไม่เข้าเรื่อง และเป็นครั้งสุดท้ายที่เขาออกจอหลักของ WWE หลังจากนั้นก็ไม่มีบทอะไรอีก จนกระทั่งปี 2013 ได้มีปัญหากับ Kofi Kingston แล้วก็โดนไล่ออกจาก WWE ในที่สุด ก่อนจะย้ายไปสังกัด NJPW ซึ่งในช่วงเทศกาลเทกระจาดนักมวยปล้ำปี 2014 เขาก็ออกมาแขวะ Kofi ทางทวิตเตอร์อีกด้วย
ตลอดระยะเวลา 4 ปีใน WWE เขาถือเป็นนักมวยปล้ำลีกแทกทีมที่อาภัพมาตลอด ซึ่งเขาแทบจะไม่มีบทออกจอหลักเลย และทุกครั้งที่เขามีบทใน Superstars มักจะเป็นฝ่ายแพ้รัวๆ แล้วก็หายไปแบบเงียบๆ แถมยังมีปัญหากับคนอื่นที่หลังฉากบ่อยครั้งจนโดนไล่ออก กว่าจะตั้งตัวได้จริงๆ ก็เป็นช่วงที่เจ้าตัวสังกัด NJPW แล้ว ต่อมาได้สังกัดค่ายที่เพิ่งเปิดตัวใหม่อย่าง AEW ในปี 2019
แชมป์และรางวัล

Dragon Gate USA
Open the United Gate Championship (1 time) – with Anthony Nese and Caleb Konley1
Six Man Tag Team Tournament (2014) – with Anthony Nese and Caleb Konley
Empire State Wrestling
Ilio DiPaolo Memorial Cup (2013)
Florida Championship Wrestling
FCW Florida Tag Team Championship (2 times) – with Caylen Croft (2) and Curt Hawkins (1)2
Full Impact Pro
FIP World Heavyweight Championship (1 time)
New Japan Pro Wrestling
IWGP Junior Heavyweight Tag Team Championship (4 times) – with Rocky Romero
NEVER Openweight 6-Man Tag Team Championship (1 time) – with Tomohiro Ishii and Toru Yano
Super Jr. Tag Tournament (2016) – with Rocky Romero
New York Wrestling Connection
NYWC Heavyweight Championship (1 time)
NYWC Hi-Fi Championship (3 times)
NYWC Tag Team Championship (1 time) – with Maverick
NYWC Hall of Fame (2017)
Pro Wrestling Guerrilla
Dynamite Duumvirate Tag Team Title Tournament (2014) – with Chuck Taylor
Pro Wrestling Illustrated
Ranked No. 91 of the top 500 singles wrestlers in the PWI 500 in 2017
Westside Xtreme Wrestling
wXw World Tag Team Championship (1 time) – with Matt Striker
WrestleCircus
Big Top Tag Team Championship (1 time) – with Rocky Romero
1 When Nese and Konley won the title, Barreta could defend the title with either of them under the Freebird Rule.

2 When Croft and Hawkins won the title, Barreta could defend the title with either of them under the Freebird Rule.
แหล่งข้อมูลอื่น

Global Force Wrestling profile เก็บถาวร 2015-06-18 ที่ เวย์แบ็กแมชชีน
New Japan Pro Wrestling profile (ญี่ปุ่น)
Online World of Wrestling profile
เจ้าชายนีกอลาแห่งเบลเยียม

เจ้าชายนีกอลาแห่งเบลเยียม เป็นพระโอรสพระองค์ที่ 2 และพระองค์แรกในเจ้าชายโลร็องแห่งเบลเยียมกับเจ้าหญิงแกลร์แห่งเบลเยียม เป็นพระราชนัดดาในสมเด็จพระราชาธิบดีอัลแบร์ที่ 2 แห่งเบลเยียม และสมเด็จพระราชินีเปาลาแห่งเบลเยียม ทรงอยู่ในลำดับที่ 13 ในลำดับการสืบราชสันตติวงศ์เบลเยียม ต่อจากเจ้าชายโลร็องแห่งเบลเยียม พระบิดาซึ่งอยู่ในลำดับที่ 11 และเจ้าหญิงหลุยส์แห่งเบลเยียม พระภคินีซึ่งอยู่ลำดับที่ 12
| ก่อนหน้า |  | เจ้าชายนีกอลาแห่งเบลเยียม |  | ถัดไป |
| --- | --- | --- | --- | --- |
| เจ้าหญิงหลุยส์แห่งเบลเยียม |  |   ลำดับการสืบราชสันตติวงศ์แห่งเบลเยียม   ลำดับที่ 13    |  | เจ้าชายแอมริกแห่งเบลเยียม |
แหล่งข้อมูลอื่น

Belgian Royal family (Paul Theroff's site)
King Albert II's descent เก็บถาวร 2015-09-24 ที่ เวย์แบ็กแมชชีน (French)
Genealogics - Nicolas' ancestry
Princess Claire's ancestry
| ด ค กเจ้าชายแห่งเบลเยียม |
| --- | --- |
เริ่มนับรุ่นจากพระราชวงศ์ที่สืบเชื้อสายจากพระเจ้าเลออปอลที่ 1 แห่งเบลเยียม
รุ่นที่ 1:  เจ้าชายหลุยส์ ฟิลิป มกุฎราชกุมาร  สมเด็จพระเจ้าเลออปอลที่ 2  เจ้าชายฟิลิป เคานต์แห่งแฟลนเดอส์ 
รุ่นที่ 2:  เจ้าชายเลโอโปลด์ ดยุกแห่งบราบันต์  เจ้าชายโบดวง  สมเด็จพระเจ้าอัลแบร์ที่ 1 
รุ่นที่ 3:  สมเด็จพระเจ้าเลโอโปลด์ที่ 3  เจ้าชายชาลส์ เคานต์แห่งฟลานเดอร์ 
รุ่นที่ 4:  สมเด็จพระราชาธิบดีโบดวง  สมเด็จพระราชาธิบดีอัลแบร์ที่ 2  เจ้าชายอาแล็กซ็องดร์ 
รุ่นที่ 5:  สมเด็จพระราชาธิบดีฟีลิป  เจ้าชายลอเรนซ์ อาร์ชดยุกแห่งออสเตรีย-เอสเต*  เจ้าชายโลร็อง 
รุ่นที่ 6:  เจ้าชายกาบรีแยล  เจ้าชายแอมานุแอล  เจ้าชายอะเมเดโอ อาร์ชดยุกแห่งออสเตรีย-เอสเต**  เจ้าชายโจอาคิม อาร์ชดยุกแห่งออสเตรีย-เอสเต**  เจ้าชายนีกอลา  เจ้าชายแอมริก  เจ้าชายออสการ์ 
*สถาปนาเป็นเจ้าชายแห่งเบลเยียมเมื่อวันที่ 10 พฤศจิกายน ค.ศ. 1995 **สถาปนาเป็นเจ้าชายแห่งเบลเยียมเมื่อวันที่ 2 ธันวาคม ค.ศ. 1991
เดวิด เบียร์ด

เดวิด เบียร์ด
 (เกิดเมื่อวันที่ 23 ตุลาคม ค.ศ. 1973) เป็นนักวอลเลย์บอลชาวออสเตรเลีย เคยเข้าร่วมการแข่งขันโอลิมปิกฤดูร้อนที่ซิดนีย์ประเทศออสเตรเลียในปี ค.ศ. 2000 และเอเธนส์ ประเทศกรีซในปี ค.ศ. 2004
แหล่งข้อมูลอื่น

FIVB Profile
เฉือนรักเฉือนคม

| เฉือนรักเฉือนคม |
| --- | --- |
Hong Kong DVD edition

จีนตัวเต็ม: 夾心人
จีนตัวย่อ: 夾心人
 
ประเภท: ดราม่า และคอมเมดี
บทโดย: Chen Lihua, Deng Texi, Xue Jiahua, Ruan Guorong
กำกับโดย: Director Li Tiansheng, และ Qi Qiyi
แสดงนำ: เจิ้ง เส้าชิว   อง เหม่ยหลิง   กวน ไห่ซัน  หวง จิ่งเซิน
ดนตรีแก่นเรื่องเปิด: เพลง "Sandwich person" ขับร้องโดย เจิ้ง เส้าชิว
ประเทศแหล่งกำเนิด: ฮ่องกง
ภาษาต้นฉบับ: กวางตุ้ง
จำนวนตอน: 20 ตอน
การผลิต
ผู้อำนวยการผลิต: Li Renzhu
ผู้อำนวยการสร้าง: Li Tiansheng
ความยาวตอน: 45 นาที/ตอน
บริษัทผู้ผลิต: ทีวีบี
ออกอากาศ
เครือข่าย: ทีวีบี
ออกอากาศ: 14 พฤศจิกายน 2526 – 9 ธันวาคม 2526
ออกอากาศ: website
ออกอากาศ: website
ออกอากาศ: website
ออกอากาศ: website
ออกอากาศ: website
เฉือนรักเฉือนคม (จีน: 夹心人) เป็นละครชุดของฮ่องกงแนวสากล ที่ได้ดาราดังอย่าง "เจิ้ง เส้าชิว" มาเล่นประกบคู่กับดาราสาวชื่อดังจากมังกรหยก "อง เหม่ยหลิง" ซึ่งเรื่องนี้เป็นละครแนวสากลเรื่องแรกของเธอ และยังเป็นเรื่องสุดท้ายของ เจิ้ง เส้าชิว ก่อนที่เขาจะหมดสัญญา กับบริษัท "ทีวีบี" และหันไปรับงานแสดงที่ไต้หวัน จึงเป็นสาเหตุทำให้ ละครเรื่อง ชอลิ้วเฮียง ตอน ถล่มวังค้างคาว ที่ถูกสร้างในปีถัดมา เขาไม่ได้เล่นบท ชอลิ้วเฮียง ดังเดิม แต่อย่างไรก็ตาม หลายปีต่อมา เขาก็กลับมาเป็นนักแสดงให้กับบริษัท "ทีวีบี" อีกครั้ง
เนื้อเรื่องย่อ

"ต่ง เพ่ยเหวิน" (อง เหม่ยหลิง) เป็นแฟนกับ "เฉิน เจียเหลียง" (หวง จิ่งเซิน) มีอาชีพเป็นนางพยาบาล แต่เพื่อที่จะช่วยให้แฟนหนุ่มของเธอ ได้ข้อมูลความลับทางธุรกิจของบริษัทคู่แข่ง ที่ "เจิ้งโจว" (เจิ้ง เส้วชิว) ทำงานอยู่ เธอจึงวางแผนกับแฟนของเธอ เพื่อเข้าหา เจิ้งโจว และทำให้เขาตกหลุมรักเธอ เมื่อ "เจิ้งโจว" ได้พบกับ ""ต่ง เพ่ยเหวิน" ความสัมพันธ์ของทั้งสองก็พัฒนาขึ้นจนเกิดเป็นความรักในเวลาต่อมา ไม่นาน เจิ้งโจว จับได้ว่า ต่ง เพ่ยเหวิน ได้ขโมยแผนการโฆษณาของเขาไปให้แฟนหนุ่มของเธอ ทำให้ข้อมูลความลับของบริษัทที่เขาทำงานอยู่รั่วไหลและทำให้เขาต้องสูญเสียลูกค้าจนต้องตกงาน หลังจากนั้นเขาก็ได้เลิกกับเธอเมื่อแผนการทำลาย "เจิ้งโจว" สำเร็จ. ต่ง เพ่ยเหวิน ได้กลับไปเป็นนางพยาบาลอีกครั้ง ต่อมาเธอถึงได้รู้ความจริงว่าแฟนหนุ่มของเธอไม่ได้รักเธอเลย เขาเพียงแค่หลอกใช้เธอให้ไปขโมยความลับเท่านั้น ไม่นานเธอก็ถูกเขาทิ้งไป ทำให้เธอรู้สึกผิดต่อ "เจิ้งโจว" เป็นอย่างมาก ไม่นานเมื่อ "เจิ้งโจว" รู้ความจริงว่าเธอแค่ถูกแฟนหนุ่มหลอกใช้และโดนฝ่ายชายทิ้งไปแล้ว เขารู้สึกสงสารเธอเป็นอย่างมากและได้ไปพบเธอ เขาให้อภัยเธอทุกอย่างจากนั้นทั้งสองได้เริ่มต้นความสัมพันธ์ใหม่อีกครั้ง
นักแสดง

เจิ้ง เส้าชิว รับบท "เจียง ชิงเจิง " หรือ "เจิ้งโจว"
อง เหม่ยหลิง รับบท "ต่ง เพ่ยเหวิน"
หวง จิ่งเซิน รับบท "เฉิน เจียเหลียง"
ผลตอบรับ

ได้เรตติ้งดี และการจับคู่พระ-นางต่างวัย อย่าง เจิ้งเส้าชิว กับ องเหม่ยหลิง มีเคมีเข้าขากันได้ดีมาก
ถึงแม้จะมี (บาง) สื่อวิจารณ์ว่า การจับคู่กันระหว่างนักแสดงต่างยุคต่างวัย เจิ้งเส้าชิว กับ องเหม่ยหลิง ดูไม่ค่อยจะเหมาะกันนักและทั้งคู่น่าจะไปเล่นเป็น พ่อกับลูก มากกว่า คู่รัก
แต่อย่างไรก็ตาม ก็ไม่ได้ส่งผลกระทบใด ๆ ต่อเรตติ้งความนิยม และละครเรื่องนี้ เป็นหนึ่งในสิบอันดับละครที่มีเรตติ้งเฉลี่ยสูงสุดแห่งปีพ.ศ. 2526 (1983)
การฉายซ้ำ

ละครชุดนี้ ถูกรีรันซ้ำในฮ่องกง 4 ครั้ง ทางช่อง ทีวีบีเจด (Jade Channel)
1. ในปีพ.ศ. 2529 (ช่วงบ่าย)
2. วันที่ 4 พฤษภาคม - 31 พฤษภาคม พ.ศ. 2543 (2000)
3. วันที่ 7 พฤษภาคม พ.ศ. 2549
เวลาฉาย 13.30-14.30
4. วันที่ 24 เมษายน พ.ศ. 2551
เวลาฉาย 20.00-21.00 ผ่านทางช่อง ทีวีบีคลาสสิก (TVB CLASSIC)
แหล่งข้อมูลอื่น

รำลึก ถึง เจิ้ง เส้าชิว และ อง เหม่ยหลิง ในละครเรื่อง "เฉือนรักเฉือนคม"[ลิงก์เสีย]
เทศนา พันธ์วิศวาส

เทศนา พันธ์วิศวาส (ชื่อเล่น: โอม; 14 มีนาคม พ.ศ. 2521 – ) เป็นนักกีฬาแบดมินตันชายจากประเทศไทย ซึ่งเป็นผู้ที่จับคู่กับปราโมทย์ ธีระวิวัฒน์ มานานถึง 15 ปี รวมถึงเป็นผู้ฝึกสอนนักแบดมินตันเยาวชนทีมชาติไทย
ประวัติ

เทศนา พันธ์วิศวาส เป็นบุตรของ ดร.สุบรรณ์ กับทันตแพทย์หญิงดวงดำรัส พันธ์วิศวาส เทศนาเริ่มเล่นแบดมินตันเมื่ออายุ 12 ปีโดยมีชัยศักดิ์ ทองเดชศรี และจุมพล ดิสปัญญา เป็นผู้ฝึกสอน เทศนาทำหน้าที่เป็นนักกีฬาทีมชาติไทยครั้งแรกในการแข่งเอเชียนเกมส์ 1998 โดยจับคู่กับสราลีย์ ทุ่งทองคำ และสามารถเข้าถึงรอบก่อนรองชนะเลิศ ต่อมา เทศนาได้จับคู่กับปราโมทย์ ธีระวิวัฒน์ เข้าแข่งขันซีเกมส์ 1999 ในประเภทชายคู่และได้รับรางวัลเหรียญทอง ทั้งนี้ เขาได้ดร็อปการเรียนเมื่อครั้งเป็นนักศึกษาคณะวิศวกรรมศาสตร์ มหาวิทยาลัยมหิดล ชั้นปีที่ 4 เพื่อเตรียมเข้าแข่งกีฬาแบดมินตันในโอลิมปิกฤดูร้อน 2000 ที่ซิดนีย์
พ.ศ. 2545 เทศนาจับคู่กับปราโมทย์ ธีระวิวัฒน์ เข้าแข่งขันกีฬาแบดมินตันในเอเชียนเกมส์ 2002 ที่ซึ่งทั้งคู่ได้รับรางวัลเหรียญเงินประเภทชายคู่ ต่อมาใน พ.ศ. 2547 เทศนาได้เข้าแข่งขันกีฬาแบดมินตันในโอลิมปิกฤดูร้อน 2004 ประเภทชายคู่ร่วมกับปราโมทย์ ธีระวิวัฒน์ โดยพวกเขาเป็นฝ่ายชนะแอชลีย์ เบรเฮาท์ และเทรวิส เดนนีย์ จากประเทศออสเตรเลียในรอบแรก หลังจากนั้น พวกเขาเป็นฝ่ายแพ้ในรอบ 16 คนสุดท้ายต่อจง เถิงฝู และหลี่ ว่านหัว จากประเทศมาเลเซีย
วันที่ 3 กรกฎาคม พ.ศ. 2550 เทศนาจับคู่กับสุดเขต ประภากมล เข้าแข่งขันแบดมินตันเอสซีจีไทยแลนด์โอเพน 2007 ประเภทชายคู่ รอบควอลิฟาย ซึ่งทั้งสองเป็นฝ่ายชนะอังกุน นูโกรโฮ และเดวิน ลาฮาร์ดี ฟิเทียวาน จากประเทศอินโดนีเซีย ด้วยคะแนน 21–14, 21–16 ส่วนในวันที่ 5 กรกฎาคม ทั้งคู่เป็นฝ่ายชนะฮุย โฮเว่ย และพรูตรา ทานามา จากฮ่องกง ที่ 2 ต่อ 1 เซต ด้วยคะแนน 21–14, 18–21, 21–12 โดยผ่านเข้าสู่รอบสอง ที่ซึ่งได้พบกับโมฮัมหมัด ซากรี อับดุล ลาตีฟ และโมฮัมหมัด ทาซารี จากประเทศมาเลเซีย
ผลงานการฝึกสอน

เทศนา พันธ์วิศวาส เป็นหนึ่งในผู้อยู่เบื้องหลังความสำเร็จของทรัพย์สิรี แต้รัตนชัย ที่ซึ่งเธอได้รับรางวัลเหรียญทองจากการแข่งขันกีฬาแบดมินตันในโอลิมปิกเยาวชนฤดูร้อน 2010 ประเภทเยาวชนหญิงเดี่ยว และเทศนายังเป็นผู้ฝึกสอนนักกีฬาแบดมินตันเยาวชนทีมชาติไทย ชุดเข้าแข่งขันเวิลด์จูเนียร์แชมเปียนชิพ 2012 ประเภททีมผสม ที่จังหวัดชิบะ ประเทศญี่ปุ่น ตลอดจนเป็นผู้จัดการทีมและผู้ฝึกสอนชุดเยาวชนรุ่นอายุไม่เกิน 19 ปีชิงแชมป์เอเชีย 2013 ที่รัฐซาบะฮ์ ประเทศมาเลเซีย
เครื่องราชอิสริยาภรณ์

พ.ศ. 2545 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 6 เหรียญทองดิเรกคุณาภรณ์ (ร.ท.ภ.)
แหล่งข้อมูลอื่น

sports-reference เก็บถาวร 2011-05-20 ที่ เวย์แบ็กแมชชีน
เทศนา พันธ์วิศวาส : จากนักแบดฯโอลิมปิกสู่โค้ชอาชีพผู้ปั้นเด็กไทยไประดับโลก | Main Stand
เขตเป่าอัน

| เป่าอัน 宝安区 |
| --- | --- |
เขต
เป่าอัน
พิกัด:  22°33′12.24″N 114°53′2.4″E﻿ / ﻿22.5534000°N 114.884000°E﻿ / 22.5534000; 114.884000
ประเทศ: จีน
มณฑล: กวางตุ้ง
นครระดับกิ่งมณฑล: เชินเจิ้น
พื้นที่
 • ทั้งหมด: 733 ตร.กม. (283 ตร.ไมล์)
ประชากร (2018): 3,257,800 คน
เขตเวลา: UTC+8 (มาตรฐานจีน)
เว็บไซต์: www.baoan.gov.cn
เขตเป่าอัน (จีนตัวย่อ: 宝安区; จีนตัวเต็ม: 寶安區; พินอิน: Bǎo'ān Qū) เป็นหนึ่งในสิบเขตของเชินเจิ้น มณฑลกวางตุ้ง ประเทศจีน ตั้งอยู่ทางตะวันตกเฉียงเหนือของเชินเจิ้น และฝั่งตะวันออกของปากแม่น้ำเพิร์ล เขตเป่าอันเป็นหนึ่งในสองเขตที่ตั้งอยู่นอกเขตเศรษฐกิจพิเศษเชินเจิ้น อีกแห่งหนึ่งคือเขตหลงกัง และยังเป็นเขตที่ใหญ่ที่สุดในเชินเจิ้นอีกด้วย มีพื้นที่ทั้งหมด 733 ตารางกิโลเมตร และจากการสำมะโนประชากรในปี ค.ศ. 2018 มีประชากร 3,257,800 คน
เขตนี้เป็นที่ตั้งของท่าอากาศยานนานาชาติเชินเจิ้นเป่าอัน ซึ่งเป็นศูนย์กลางอุตสาหกรรมที่มีโรงงานอิเล็กทรอนิกส์จำนวนมาก
การขนส่ง

ท่าอากาศยานนานาชาติเชินเจิ้นเป่าอันตั้งอยู่ในเขตนี้ รถไฟใต้ดินเซินเจิ้นสาย 1, 5 และ 11 ผ่านเขตนี้ในบางจุด
การขนส่ง > รถไฟใต้ดินเซินเจิ้น

ปัจจุบันเขตเป่าอันให้บริการรถไฟใต้ดิน 4 สายที่ดำเนินการโดยรถไฟใต้ดินเซินเจิ้น:
สาย 1 (ลัวเป่า)
สาย 5 (หวนจง)
สาย 6 (กวงหมิง)
สาย 11 (สนามบิน)
แหล่งข้อมูลอื่น

Bao'an District Government Official website
Bao'an District Government Official website (ในภาษาจีน)
เขตชีตู่

| เขตชีตู่ 七堵區 ชิจิโตะ |
| --- | --- |
เขต
ทิวทัศน์เขตชีตู่
แผนที่เขตชีตู่ในนครจีหลง

เขตชีตู่แผนที่เขตชีตู่ในนครจีหลง
พิกัด: 25°06′42″N 121°41′07″E﻿ / ﻿25.111715°N 121.685203°E﻿ / 25.111715; 121.685203
ประเทศ:  ไต้หวัน
มณฑล: ไต้หวัน
นคร: จีหลง
เขตการปกครองย่อย: 20 หมู่บ้านในเมือง
การปกครอง
 • ผู้อำนวยการเขต (區長): หลิน จินเจิ้น (林金鎮)
พื้นที่
 • ทั้งหมด: 56 ตร.กม. (22 ตร.ไมล์)
ประชากร (ตุลาคม ค.ศ. 2023)
 • ทั้งหมด: 52,806 คน
 • ความหนาแน่น: 940 คน/ตร.กม. (2,400 คน/ตร.ไมล์)
เขตเวลา: UTC+8 (เวลามาตรฐานชาติ)
รหัสไปรษณีย์: 206
เว็บไซต์: www.klct.klcg.gov.tw  (ในภาษาจีน)
เขตชีตู่ (จีน: 七堵區; ฮั่นยฺหวี่พินอิน: Qīdǔ Qū; ทงย่งพินอิน: Cidǔ Cyu; เวด-ไจลส์: Ch'i1-tu3 Chü1; เป่อ่วยยี: Chhit-tó͘-khu) เป็นเขตหนึ่งของนครจีหลง ประเทศไต้หวัน ตั้งอยู่ทางตะวันตกสุดและมีขนาดพื้นที่ใหญ่ที่สุดในนครจีหลง ทางทิศตะวันตกของเขตติดกับนครซินเป่ย์ (หรือนครไทเปใหม่)
ประวัติศาสตร์

ในสมัยที่ญี่ปุ่นปกครองไต้หวัน พื้นที่ที่เป็นเขตชีตู่และเขตหนวนหน่วนในปัจจุบัน เดิมเป็นส่วนหนึ่งของหมู่บ้านชิจิโตกุ (ญี่ปุ่น: 七堵庄) ซึ่งอยู่ภายใต้การปกครองของอำเภอคีรุง (ญี่ปุ่น: 基隆郡; โรมาจิ: Kīrun gun) ของจังหวัดไทโฮกุ
ในเดือนมีนาคม ค.ศ. 1988 เทศบาลนครจีหลงได้เปลี่ยนแปลงการบริหารหมู่บ้านหลายแห่งในแต่ละเขตใหม่ โดยได้โอนหลายหมู่บ้านซึ่งเดิมเป็นส่วนหนึ่งของเขตชีตู่ ไปขึ้นกับเขตอานเล่อ
เขตการปกครอง

เขตชีตู่แบ่งออกเป็น 20 หมู่บ้านในเมือง (里, หลี่) ได้แก่
ฉางซิง (長興里)
เจิ้งกวาง (正光里)
ฟู่หมิน (富民里)
หย่งผิง (永平里)
หย่งอาน (永安里)
ปาเต๋อ (八德里)
ซื่อเฉียง (自強里)
ลิ่วตู่ (六堵里)
ไท่อาน (泰安里)
ตู๋เป่ย์ (堵北里)
ตู่หนาน (堵南里)
หม่าหนาน (瑪南里)
หม่าตง (瑪東里)
หม่าซี (瑪西里)
โหย่วอี (友一里)
โหย่วเอ้อร์ (友二里)
เจิ้งหมิง (正明里)
ไป่ฝู (百福里)
ฉือเจี้ยน (實踐里)
ฉางอาน (長安里)
สถานที่ท่องเที่ยว

น้ำตกไท่อาน
การขนส่ง

การรถไฟไต้หวัน: สายหลักตะวันตก
สถานีรถไฟไป่ฝู
สถานีรถไฟชีตู่
ภาพ

แผนที่ตอนเหนือของไต้หวัน (ค.ศ. 1950) ซึ่งแสดงป้ายกำกับของชีตู่ด้วยคำว่า Ch'itu (Shichito)
อาคารสำนักงานเขตชีตู่
น้ำตกไท่อาน
สถานีรถไฟชีตู่
บุคคลที่มีชื่อเสียง

สฺวี่ ไฉลี่ [zh; en] (許財利) - นายกเทศมนตรีนครจีหลง (ค.ศ. 2001–2007)
เกา เจียยฺหวี [zh; en] (高嘉瑜) - สมาชิกสภานิติบัญญัติแห่งชาติ
แหล่งข้อมูลอื่น

เว็บไซต์ทางการ  (ในภาษาจีน)
เอมส์

เอมส์ อาจหมายถึง
เอมส์ (Ames) ชื่อเมืองในสหรัฐอเมริกาและเป็นที่ตั้งของมหาวิทยาลัยไอโอวาสเตตตั้งอยู่ที่รัฐไอโอวา ตั้งชื่อตามสมาชิก โอ๊ก เอมส์
ศูนย์วิจัยนาซ่าเอมส์ (NASA Ames Research Center, ARC) เป็นศูนย์วิจัยของนาซ่าตั้งอยู่ที่รัฐแคลิฟอร์เนีย
ห้องเอมส์ เป็นห้องลักษณะของภาพจำลองลวงตาชนิดหนึ่ง
ระบบบริหารข้อมูลสนามบิน (Airport Information Management System) เป็นระบบที่ใช้ในสนามบินสุวรรณภูมิ รู้จักในชื่อว่า เอมส์ (AIMS)
กัปตัน เอส.เย.เอมส์ กัปตันเรือสินค้า เดินทางเข้ามาประเทศไทยในสมัยรัชกาลที่ 4
สตีเวน เอมส์ (Stephen Ames) หรือรู้จักในไทยในชื่อ สตีเฟ่น เอมส์ นักกอล์ฟชาวแคนาดา
สถาบันเอมส์ (AIMS) โรงเรียนสอนพิเศษในสยามสแควร์
เป็นลป

เป็นลป (Dzongkha: དཔོན་སློབ་; Wylie: dpon-slob; also spelled Ponlop, Pönlop) เป็นภาษาภูฏานที่แปลออกมาคร่าวๆได้ว่า "เจ้าหัวเมือง" โดยเป็นตำแหน่งทางการปกครองในสมัยโบราณของภูฏาน ก่อนที่จะมีการรวมประเทศ เจ้าหัวเมืองเหล่านี้จะมีการแบ่งเขตการปกครองตัวเองตามส่วนต่างๆของภูฏาน ตำแหน่งเป็นลปเหล่านี้ค่อยๆถูกลดบทบาทลงภายใต้การขึ้นมามีอำนาจของราชวงศ์วังชุก และถูกแทนที่ด้วยเจ้าหน้าที่ข้าราชการจากรัฐบาลกลางตามรูปแบบการปกครองสมัยใหม่
โดยในสมัยก่อนที่ภูฏานจะรวมชาติเป็นปึกแผ่นนั้น ดินแดนในประเทศภูฏานปัจจุบันถูกปกครองโดยเป็นลปต่างๆ ที่แบ่งพื้นที่ออกเป็นเก้าส่วน ประกอบด้วย ตรองซา พาโร พูนาคา วังดูโพดัง ธากา บัมดัง ทิมพู เคอร์มัด และ เคอร์ธอด ซึ่งแต่ละส่วนก็จะมีเป็นลปคอยบริหารพื้นที่ส่วนนั้นๆเป็นของตัวเอง ในบางครั้งตำแหน่งเป็นลปของแต่ละที่อาจจะถูกเรียกขานว่า "ซองเพ็น" (Dzongpen) แต่ตำแหน่งซองเพ็นจะถูกเรียกขานแก่เป็นลปที่มีอำนาจและบารมีมากเท่านั้น
สำหรับตำแหน่งเป็นลปนั้นถือได้ว่าเป็นผู้มีอำนาจสิทธิขาดเหนือพื้นที่ภายใต้การปกครองของตัวเอง และเป็นลปแต่ละแห่งล้วนแล้วแต่มีสถานะเท่ากัน อย่างไรก็ตามภายใต้การปกครองตามอิทธิพลธิเบต กลุ่มที่มีอำนาจสูงสุดคือกลุ่มลามะ ภูฎานในสมัยก่อนก็เช่นกัน เป็นลปจาก 9 แคว้นนั้นล้วนแล้วแต่ต้องภักดีต่อองค์ซับดรุง อันเป็นองค์ลามะที่มีอำนาจสูงสุดและเป็นดั่งประมุขของภูฏาน
อย่างไรก็ตามรูปแบบการปกครองแบบทิเบตนั้นมีปัญหาอย่างมาก ทำให้อำนาจของส่วนกลางไม่เข้มแข็ง เป็นลปต่างๆจึงพยายามแข็งขันอำนาจกัน โดยมีเป็นลปจากพาโรและเป็นลปจากตรองซาที่พยายามแย่งชิงอำนาจกัน และในที่สุดก็เป็นเป็นลปแห่งตรองซาที่สามารถเอาชนะไปได้ เป็นลปแห่งตองซาต่อมาได้ก้าวขึ้นมาสถาปนาระบบสมบูรณาญาสิทธิราชย์ภายใต้ราชวงศ์วังชุก ทำให้กษัตริย์แห่งภูฏานในปัจจุบันมีตำแหน่งเป็น "เป็นลปแห่งตรองซา" ด้วย
เทมาเส็ก

ส่วนหนึ่งของแผนที่เหมา คุนจากอู่เป้ย์ จื้อ ซึ่งอิงจากแผนที่เดินเรือของเจิ้งเหอในช่วงต้นคริสต์ศตวรรษที่ 15 แสดงเทมาเส็ก (淡馬錫) ที่ด้านบนซ้าย
เทมาเส็ก (อักษรโรมัน: Temasek) เป็นชื่อสถานที่ที่มีการบันทึกช่วงแรกบนพื้นที่สิงคโปร์ในปัจจุบัน ชื่อนี้ปรากฏในวรรณกรรมภาษามลายูและชวายุคต้น และยังปรากฏในบันทึกเอกสารสมัยราชวงศ์หยวนและราชวงศ์หมิงของจีนเป็น ตานหม่าซี (จีน: 單馬錫; พินอิน: Dānmǎxī; เป่อ่วยยี: Tan-má-sek) หรือ ต้านหม่าซี (จีน: 淡馬錫; พินอิน: Dànmǎxī; เป่อ่วยยี: Tām-má-sek) ปัจจุบันมีการใช้ชื่อนี้ในเครื่องรัฐอิสริยาภรณ์และในสถาบันกับบริษัทต่าง ๆ ของประเทศสิงคโปร์
ชื่อ

ต้นตอของชื่อเทมาเส็กยังไม่ทราบอย่างแน่ชัด แต่มีข้อเสนอว่าคำนี้มีที่มาจากศัพท์ภาษามลายูว่า tasik หมายถึง "ทะเลสาบ" หรือ "ทะเล" และอาจหมายถึง "สถานที่ที่ล้อมรอบด้วยทะเล" หรือเมืองทะเล ข้อเสนอแนะอีกอันหนึ่งระบุว่า ชื่อนี้อิงจากพระนามกษัตริย์ศรีวิชัยว่า มหาราชา Tan ma sa na ho ชื่อเทมาเส็กยังปรากฏในบันทึกของชาวเวียดนามในคริสต์ศตวรรษที่ 14 ว่า Sach Ma Tich
หลังจากนั้น ชื่อเทมาเส็กก็กลายเป็นชื่อเก่าและไม่ปรากฏในแผนที่และเอกสารของชาวยุโรปในช่วง ค.ศ. 1500 ถึง 1800 ก่อนที่จะนำมาใช้ใหม่ในสมัยอาณานิคมและสมัยใหม่
เครื่องรัฐอิสริยาภรณ์

เทมาเส็ก เป็นชื่อของเครื่องรัฐอิสริยาภรณ์ชั้นสูงสุดของสิงคโปร์มี 2 ชนิด ได้แก่ เครื่องรัฐอิสริยาภรณ์ดาราเทมาเส็ก (Bintang Temasek สำหรับผู้ที่กระทำความดีความชอบในราชการอย่างสูงสุด หรือ ช่วยเหลือผู้ประสบภยันตราย) และ เครื่องรัฐอิสริยาภรณ์เทมาเส็ก (Darjah Utama Temasek, สำหรับผู้ทำประโยชน์ กระทำความดีความชอบในราชการ).
ดูเพิ่ม

เทมาเส็กโฮลดิ้งส์ หนึ่งในบริษัทลงทุนหลายแห่งของรัฐบาลสิงคโปร์ ตั้งชื่อตามชื่อเมืองเทมาเส็กนี้
Temasek Life Sciences Laboratory, ที่ มหาวิทยาลัยแห่งชาติสิงคโปร์
Temasek Laboratories, ที่ มหาวิทยาลัยเทคโนโลยีหนานหยาง
โรงเรียนมัธยมเทมาเส็ก
วิทยาลัยเยาวชนเทมาเส็ก
วิทยาลัยเทคนิคเทมาเส็ก
อาคารเทมาเส็ก
แหล่งข้อมูลอื่น

A History of the Lion City – Chapter from an online textbook.
เสาวรสสิบสองปันนา

| เสาวรสสิบสองปันนา |
| --- | --- |


การจำแนกชั้นทางวิทยาศาสตร์
อาณาจักร:: Plantae
หมวด:: พืชดอก (Magnoliophyta)
ชั้น:: พืชใบเลี้ยงคู่ (Magnoliopsida)
อันดับ:: Malpighiales
วงศ์:: Passifloraceae
สกุล:: Passiflora
สปีชีส์:: (P.  xishuangbannaensis) 
ชื่อทวินาม
Passiflora xishuangbannaensis Krosnick, 2005

เสาวรสสิบสองปันนา (ชื่อวิทยาศาสตร์: Passiflora xishuangbannaensis) เป็นพืชในวงศ์ Passifloraceae เป็นพืชพื้นเมืองในมณฑลยูนนาน ประเทศจีน เถายาว 1–3 เมตร ดอกสีเขียวและเหลือง เส้นผ่านศูนย์กลาง 3.2–3.8 เซนติเมตรเมื่อบานเต็มที่ มี 1-2 ดอกต่อข้อ เจริญในที่ชื้นและมีแสงแดดส่องถึง ในพื้นที่สูงได้ถึง 1,200 เมตร
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ เสาวรสสิบสองปันนา
Shawn E. Krosnick (2005). "Passiflora xishuangbannaensis (Passifloraceae) :A New Chinese Endemic" (PDF). Novon. St. Louis, MO: Missouri Botanical Garden. 15 (1): 160–163. ASIN B0000EHKY5. ISSN 1055-3177.
| --- | --- |
การแยกแยะหน่วยอนุกรมวิธาน:  Wikidata: Q2956163  Wikispecies: Passiflora xishuangbannaensis  EoL: 2885219  FNA: 250073315  FoC: 250073315  GBIF: 3587936  IPNI: 60438465-2  NCBI: 378239  Plant List: tro-50282463  POWO: urn:lsid:ipni.org:names:60438465-2  Tropicos: 50282463